Държавен вестник, бр. 67, 2024 г., стр. 158

СТР.  158	
Д Ъ Р Ж А В Е Н  В Е С Т Н И К 	
БРОЙ  67
ПРЕЗИДЕНТ 
НА РЕПУБЛИКАТА
УКАЗ № 196
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на ра­
йон „Одесос“, община Варна, област Варна, на 
20 октомври 2024 г.
Издаден в София на 6 август 2024 г.
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
5362
УКАЗ № 197
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам Георги Йорданов Момчев 
с орден „Стара планина“ първа степен за 
неговите изключително големи заслуги към 
Република България в областта на културата 
и изкуството.
Издаден в София на 6 август 2024 г.
Президент на Републиката: 
Румен Радев
Министър-председател: 
Димитър Главчев
Подпечатан с държавния печат.
Министър на правосъдието:
Мария Павлова
5363
КОНСТИТУЦИОНЕН СЪД
РЕШЕНИЕ № 14
от 26 юли 2024 г.
по конституционно дело № 10 от 2023 г.
Конституционният съд в състав: предсе­
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав Бе­
лазелков, Десислава Атанасова, при участието 
на секретар-протоколиста Гергана Иванова, 
разгледа в закрито заседание на 26.07.2024 г. 
конституционно дело № 10/2023 г., докладвано 
от съдия Павлина Панова и съдия Красимир 
Влахов.
Производството е по чл. 149, ал. 1, т. 2 от 
Конституцията на Република България във 
фазата за решаване на делото по същество.
Конституционното дело е образувано на 
5.06.2023 г. по искане на главния прокурор 
на Република България за установяване на 
противоконституционност на чл. 213, ал. 4 – 6, 
чл. 247б, ал. 2, чл. 250, ал. 1, т. 2, чл. 411а – 411и 
от Наказателно-процесуалния кодекс (oбн., ДВ, 
бр. 86 от 28.10.2005 г.; посл. изм. и доп., ДВ, 
бр. 39 от 1.05.2024 г.; НПК); § 31, ал. 2 и § 41 
от преходните и заключителните разпоредби 
на Закона за изменение и допълнение на 
Наказателно-процесуалния кодекс (обн., ДВ, 
бр. 48 от 2.06.2023 г., в сила от 6.06.2023 г.; 
ПЗР на ЗИДНПК); чл. 30, ал. 5, т. 21 и 22 и 
ал. 7, чл. 33, ал. 3, чл. 112, ал. 6, чл. 147, ал. 7, 
чл. 173, ал. 11 и 12, чл. 173а, чл. 230, ал. 1, изр. 
трето и чл. 230а от Закона за съдебната власт 
(обн., ДВ, бр. 64 от 7.08.2007 г.; посл. изм. и 
доп., ДВ, бр. 18 от 1.03.2024 г.; ЗСВ). То има 
за предмет разпоредби, които: се отнасят до 
реда, по който пленумът на Висшия съдебен 
съвет (ВСС) приема решения, с които предлага 
на президента назначаване и освобождаване 
на главния прокурор и председателите на 
Върховния касационен съд (ВКС) и Върхов­
ния административен съд (ВАС), както и 
прекратява мандата на изборен член на ВСС; 
са предназначени да установят на законово 
ниво цялостен ред за реализиране на наказа­
телна отговорност в случаи на престъпления, 
извършени от главния прокурор или негов 
заместник; предвиждат възможност за съде­
бен контрол върху отказите на прокурора за 
образуване на досъдебно производство, както 
и предвиждат възможност за съда да прекрати 
наказателното производство в разпоредително 
заседание, когато прецени, че деянието, опи­
сано в обвинителния акт или в тъжбата, не 
съставлява престъпление.
С определение от 27.06.2023 г. Конститу­
ционният съд е допуснал за разглеждане по 
същество искането на главния прокурор. С 
друго определение от 19.09.2023 г. Конститу­
ционният съд е отклонил искането на главния 
прокурор в частта за установяване на проти­
воконституционност на § 41 ПЗР на ЗИДНПК 
и е прекратил производството в тази част.
От конституираните и поканени по реда 
на чл. 20а от Правилника за организацията 
на дейността на Конституционния съд за­
интересувани страни становища и правни 
мнения са представили: президентът, Минис­
терският съвет, министърът на правосъдието, 
министърът на вътрешните работи, Висшият 
съдебен съвет, Върховният административен 
съд, Висшият адвокатски съвет, Национална­
та следствена служба, Българската съдийска 
асоциация, Асоциацията на прокурорите в 
България, Камарата на следователите в Бъл­
гария, Съюзът на юристите в България, Фон­
дация „Антикорупционен фонд“, Българската 
асоциация за европейско право, както и проф.